CELEX: 32018D0711(01)
Language: sk
Date: 2018-07-10 00:00:00
Title: Vykonávacie rozhodnutie Komisie z 10. júla 2018 týkajúce sa uverejnenia žiadosti o zmenu špecifikácie názvu v sektore vinohradníctva a vinárstva podľa článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie „Côtes de Montravel“ (CHOP)

11.7.2018   
            
            
               SK
            
            
               Úradný vestník Európskej únie
            
            
               C 243/3
            
         VYKONÁVACIE ROZHODNUTIE KOMISIE
   z 10. júla 2018
   týkajúce sa uverejnenia žiadosti o zmenu špecifikácie názvu v sektore vinohradníctva a vinárstva podľa článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie
   
   „Côtes de Montravel“ (CHOP)
   (2018/C 243/03)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
   keďže:
   
               (1)
            
            
               Francúzsko v súlade s článkom 105 nariadenia (EÚ) č. 1308/2013 predložilo žiadosť o zmenu špecifikácie výrobku v súvislosti s názvom „Côtes de Montravel“.
            
         
               (2)
            
            
               Komisia túto žiadosť preskúmala a skonštatovala, že podmienky stanovené v článkoch 93 až 96, v článku 97 ods. 1, ako aj v článkoch 100, 101 a 102 nariadenia (EÚ) č. 1308/2013 sú dodržané.
            
         
               (3)
            
            
               S cieľom umožniť predkladanie námietok v zmysle článku 98 nariadenia (EÚ) č. 1308/2013 by sa žiadosť o zmenu špecifikácie výrobku s názvom „Côtes de Montravel“ mala uverejniť v Úradnom vestníku Európskej únie,
            
         ROZHODLA TAKTO:
   Jediný článok
   Žiadosť o zmenu špecifikácie výrobku s názvom „Côtes de Montravel“ (CHOP) v súlade s článkom 105 nariadenia (EÚ) č. 1308/2013 je uvedená v prílohe k tomuto rozhodnutiu.
   V súlade s článkom 98 nariadenia (EÚ) č. 1308/2013 sa poskytuje právo vzniesť námietky voči zmene špecifikácie uvedenej v prvom pododseku tohto článku počas dvoch mesiacov od dátumu uverejnenia tohto rozhodnutia v Úradnom vestníku Európskej únie.
   
      V Bruseli 10. júla 2018
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 671.
   
      PRÍLOHA
      
         „CÔTES DE MONTRAVEL“
      
      
         AOP-FR-A0188-AM01
      
      
         Dátum predloženia žiadosti: 10. september 2014
      
      ŽIADOSŤ O ZMENU ŠPECIFIKÁCIE
      1.   Pravidlá vzťahujúce sa na zmenu
      
      Článok 105 nariadenia (EÚ) č. 1308/2013 – podstatná zmena
      2.   Opis a dôvody zmeny
      
      2.1.   Zemepisná oblasť výroby
      
      Zemepisná oblasť opísaná v časti IV kapitoly 1 špecifikácie výrobku sa rozširuje na územie 4 obcí: Fougueyrolles, Nastringues, Saint-Antoine-de-Breuilh a Vélines, ako aj na územie bývalej obce Port-Sainte-Foy pred tým, ako došlo k jej zlúčeniu s obcou Ponchapt. Tieto obce, ktoré sa tiež nachádzajú v oblasti výroby s CHOP „Haut-Montravel“, majú identické pedoklimatické vlastnosti ako oblasti pôvodne vymedzené pre CHOP „Côtes de Montravel“ a pestujú sa v nich podobné odrody viniča. Táto zmena úzko súvisí so zmenou podmienok výroby, aby sa zachoval polosladký charakter bielych vín s CHOP „Côtes de Montravel“.
      V prípade obcí pridaných do zemepisnej oblasti, ktoré predtým patrili do oblasti v bezprostrednej blízkosti, sa táto naposledy spomínaná oblasť príslušne upravila a tieto obce sa z nej odstránili.
      Bod 6 jednotného dokumentu sa mení v tomto bode.
      Označenia „Côtes de Montravel“ a „Haut-Montravel“ teda spadajú pod spoločné územie, so spoločnými prírodnými faktormi.
      Rozdiel medzi týmito označeniami je výsledkom ľudských faktorov. V skutočnosti sa zvolené postupy vinárov pri vedení vinohradu a pri zbere hrozna, ako aj know-how v oblasti vinifikácie, odrážajú v rôznych výrobkoch, ktoré sa oddávna označujú rôznymi názvami.
      
         Know-how vinárov vychádza zo starej tradičnej vinifikácie bielych vín so zvyškovým cukrom a z uchovávania týchto vín, ktoré sa niekedy konzumujú aj v oblastiach veľmi vzdialených od miesta pôvodu (najmä v severnej Európe).
      Vinári v priebehu času preukázali, že sa o svoj vinohrad dokážu precízne postarať a výborne ovládajú techniky vinifikácie svojho výrobku, aby aj napriek nestabilnej klíme získali veľmi kvalitné polosladké alebo sladké biele vína známe pod označeniami „Côtes de Montravel“ a „Haut-Montravel“.
      V bode 2 časti IV kapitoly 1 sa doplnil dátum schválenia zmeny vymedzeného pozemku v novovymedzenej zemepisnej oblasti výroby príslušným vnútroštátnym orgánom.
      Tento bod nemá vplyv na jednotný dokument.
      2.2.   Redakčná úprava
      
      V písmene b) bode 1 časti VI kapitoly 1 sa slovo „očiek“ nahrádza slovom „plodonosných očiek“: ide iba o redakčné vylepšenie bez vplyvu na význam pôvodného textu.
      Jednotný dokument sa v bode 6-a) mení takto: výraz „10 očiek“ sa nahrádza výrazom „10 plodonosných očiek“.
      2.3.   Analytické parametre
      
      V bode 2 časti VII kapitoly 1 o zrelosti hrozna sa upravuje prirodzený a skutočný objemový obsah alkoholu na 12 % namiesto 12,5 % a na 11 % namiesto 10,5 %.
      V písmene b) bode 1 časti IX o analytických normách sa obsah skvasiteľných cukrov mení z 51 g/l na 54 g/l. Tento bod nemá vplyv na jednotný dokument.
      Tieto zmeny sú súčasťou charakterizácie vín s CHOP „Côtes de Montravel“ a súvisia s potvrdením polosladkého charakteru vín tejto výroby.
      2.4.   Odrodová skladba a zmesi odrôd
      
      Bod 2 časti V kapitoly 1 o pravidlách týkajúcich sa podielu jednotlivých schválených odrôd v poľnohospodárskom podniku sa spresňuje: podiel odrody Sémillon B musí predstavovať najmenej 30 %. Táto odroda, ktorá v tejto oblasti výroby prevažuje, je vynikajúco spôsobilá prezrieť v oceánskom podnebí, do ktorého táto oblasť výroby patrí.
      V bode 1-a) časti IX kapitoly 1 o zostavovaní odrôd viniča sa minimálny pomer hlavných odrôd zvýšil z 50 % na 80 %. Takisto sa v súvislosti s ustanovením týkajúcim sa odrody vínnej révy na prevádzku spresňuje, že podiel odrody Sémillon B musí predstavovať minimálne 30 % celkovej odrodovej zmesi.
      Tieto zmeny sú súčasťou charakterizácie vín s CHOP „Côtes de Montravel“ a súvisia s potvrdením polosladkého charakteru vín tejto výroby.
      2.5.   Súvislosť so zemepisnou oblasťou
      
      Bod X kapitoly 1 o súvislosti so zemepisnou oblasťou bol vložený v súvislosti s rozšírením zemepisnej oblasti výroby.
      JEDNOTNÝ DOKUMENT
      1.   Názov (názvy)
      
      Côtes de Montravel
      2.   Druh zemepisného označenia
      
      CHOP – chránené označenie pôvodu
      3.   Kategórie vinárskych produktov
      
      
               
                  1.
               
               
                  Víno
               
            4.   Opis vína (vín)
      
      Tieto vína sú nešumivé biele vína, polosladkého charakteru, elegantné, jemné a lahodné, v ktorých prítomnosť skvasiteľných cukrov nikdy neprekrýva veľmi príjemný tonus. Hrozno sa zbiera prezreté po jeho miernej koncentrácii na kmeni. Na získanie tohto typu vín so sviežou a súčasne ovocnou arómou sa musia používať odrodové zmesi, v ktorých prevládajú hlavné odrody viniča. Po vykvasení sa obsah skvasiteľných cukrov pohybuje v rozpätí od 25 gramov na liter do 54 gramov na liter. Pri týchto vínach nesmie celkový obsah alkoholu po obohatení prekročiť 14,5 %. Vína majú minimálny prirodzený obsah alkoholu 12 v objem. %.
      Všeobecné analytické parametre
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  11
               
            
                  Minimálna celková kyslosť
               
               
                   
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter):
               
               
                   
               
            Normy stanovené vo všeobecných predpisoch sa uplatňujú, pokiaľ ide o maximálny celkový obsah alkoholu, minimálnu celkovú kyslosť, maximálny obsah prchavých kyselín, maximálny celkový obsah oxidu siričitého.
      5.   Enologické postupy
      
      a.   
            Osobitné enologické postupy
         
      
      
         Osobitný enologický postup
      
      Akékoľvek tepelné spracovanie zozbieraného hrozna, ktoré zahŕňa teplotu nižšiu ako -5 °C, a akékoľvek použitie tunelov alebo komôr na sušenie hrozna je zakázané. Používanie kúskov dreva a pridávanie trieslovín je zakázané. Pri týchto vínach nesmie celkový obsah alkoholu po obohatení prekročiť 14,5 %. Okrem podmienok uvedených vyššie musia použité enologické postupy spĺňať požiadavky stanovené na úrovni EÚ a v poľnohospodárskom zákonníku a zákonníku o námornom rybolove.
      
         Pestovateľský postup
      
      Minimálna hustota výsadby vo viniciach je 5 000 koreňov na jeden hektár. Rozstup medzi radmi nesmie presiahnuť 2 metre a rozstup medzi koreňmi v tom istom rade nesmie byť menší ako 0,80 metra.
      Rez viniča sa vykonáva pomocou nasledujúcich techník: Guyotový spôsob rezu, kordónový rez typu Royat alebo krátky rez „na čapíky“.
      Na každom koreni sa nachádza najviac 10 plodonosných očiek.
      Zavlažovanie je zakázané.
      b.   
            Maximálne výnosy
         
      
      60 hektolitrov na hektár
      6.   Vymedzená oblasť
      
      Zber hrozna, vinifikácia a výroba vín sa uskutočňujú na území týchto obcí v departemente Dordogne: Bonneville-et-Saint-Avit-de-Fumadières, Fougueyrolles, Lamothe-Montravel, Montcaret, Montazeau, Montpeyroux, Nastringues, Port-Sainte-Foy-et- Ponchapt, Saint-Antoine-de-Breuilh, Saint-Méard-de-Gurçon, Saint-Michel-de-Montaigne, Saint-Vivien a Vélines.
      7.   Hlavné odrody viniča
      
      Sauvignon B, Muscadelle B, Sauvignon G, Semillon B
      8.   Opis súvislostí
      
      Vymedzený poľnohospodársky pozemok sa vyznačuje dobre odvodnenými ílovito-vápencovými pôdami na plošine a na južných svahoch. Tieto parcely vinohradov predstavujú okrem toho aj neúrodné a vylúhované pôdy, ktoré však obsahujú dostatok hliny na to, aby odolali vplyvom obdobia sucha v lete. Zároveň sú starostlivo vybrané na dosiahnutie optimálnej kvality hrozna na produkciu s označením „Côtes de Montravel“.
      Pravidlá produkcie s týmto označením zahŕňajú minimálnu hustotu výsadby 5 000 koreňov na hektár a nízku hmotnosť zberu na jeden koreň. Dôsledné riadenie zabezpečuje dostatočnú a skorú zrelosť hrozna, aby sa dosiahla jeho správna koncentrácia, a to konkrétne pri miestnych odrodách regiónu, ako sú Muscadelle B, Sauvignon B, Sauvignon gris G, prípadne Ondenc B, ale najmä odroda Semillon B, ktorá často prevažuje a je vynikajúco spôsobilá prezrieť v oceánskom podnebí. Aby mohlo víno niesť označenie CHOP „Côtes de Montravel“, hrozno sa musí zbierať v čase dostatočnej zrelosti s obsahom cukru viac ako 198 gramov na liter muštu. Metódy koncentrácie chladením alebo tunely na sušenie sú zakázané. Podobne je v záujme zachovania hrozna pred lisovaním zakázané akékoľvek použitie kontinuálnych lisov či automaticky vypúšťaných nádob vybavených lopatkovým čerpadlom.
      
         Know-how vinárov v tejto oblasti vychádza zo starej tradičnej vinifikácie vín so zvyškovým cukrom, ktorej techniku výborne ovládajú, vďaka čomu vyrábajú veľmi kvalitné polosladké alebo sladké biele vína známe pod označeniami „Côtes de Montravel“ a „Haut-Montravel“.
      Vína s označením „Côtes de Montravel“ sú biele vína, vo všeobecnosti polosladké, niekedy sladké, elegantné a jemné, lahodné, v ktorých prítomnosť skvasiteľných cukrov nikdy neprekrýva veľmi príjemný tonus. Na získanie tohto typu vín so sviežou a súčasne ovocnou arómou sa musia používať odrodové zmesi, v ktorých prevládajú hlavné odrody viniča. Koncentrácia skvasiteľných cukrov medzi 25 g/l a 54 g/l potvrdzuje cukornatosť týchto krémových a zároveň jemných vín. Týmto sa odlišujú od bielych vín s označením „Haut-Montravel“, ktoré je vyhradené pre vína s vyšším obsahom skvasiteľných cukrov (viac ako 85 g/l) a ktoré sa vyrábajú z hrozna zozbieraného v štádiu prezretosti, ktoré môže byť napadnuté ušľachtilou plesňou (Botrytis cynerea).
      Pred výskytom fyloxéry (vošky viničovej) neboli vína „Côtes de Montravel“ veľmi spomínané a hovorilo sa iba o vínach „Montravel“ vo všeobecnosti bez spresnenia, či ide o suché vína alebo vína s obsahom skvasiteľných cukrov. V roku 1903 Edouard FERET spísal kompletný prehľad o bergerackom vinohradníctve v knihe „Bergerac et ses vins“ (Bergerac a jeho vína). Uvádza v ňom, že „v kantóne Vélines majú biele vína špecifickú chuť a buket, na základe ktorých sa označujú spoločným názvom Côtes de Montravel. Sú to vína veľmi svetlej farby, sú veľmi jemné, polosladké, sladké a často majú príjemný buket“. Edouard FERET takisto uvádza, že biele vína z Montcaretu sú najlepšie biele vína z oblasti „Côtes de Montravel“ a vyznačujú sa nesmierne jemnou chuťou a lahodnosťou.
      9.   Ďalšie základné podmienky
      
      
         
            Väčšia zemepisná jednotka
         
      
      
         Právny rámec:
      
      vnútroštátne právne predpisy
      
         Druh dodatočnej podmienky:
      
      dodatočné ustanovenia o označovaní
      
         Opis podmienky:
      
      Na označení vín s chráneným označením pôvodu „Côtes de Montravel“ sa môže uvádzať väčšia zemepisná jednotka „Sud-Ouest“. Táto väčšia zemepisná jednotka sa súčasne môže uvádzať na akýchkoľvek prospektoch a nádobách. Písmo používané pri uvádzaní väčšej zemepisnej jednotky nesmie byť vyššie ani širšie ako písmo tvoriace názov chráneného označenia pôvodu.
      
         
            Oblasť v bezprostrednej blízkosti
         
      
      
         Právny rámec:
      
      vnútroštátne právne predpisy
      
         Druh dodatočnej podmienky:
      
      výnimka pre výrobu vo vymedzenej zemepisnej oblasti
      
         Opis podmienky:
      
      Oblasť v bezprostrednej blízkosti, vymedzená odchýlkou pre vinifikáciu a výrobu vín, zahŕňa územie týchto obcí:
      
                  —
               
               
                  departement Dordogne: Bergerac, Le Fleix, Monfaucon, Saint-Laurent-des-Vignes.
               
            
                  —
               
               
                  departement de la Gironde: Gardegan-et-Tourtirac, Gensac, Landerrouat, Les Lèves-et-Thoumeyragues, Pineuilh, Saint-Avit-Saint-Nazaire a Saint-Emilion.
               
            
         Odkaz na uverejnenie špecifikácie výrobku
      
      https://info.agriculture.gouv.fr/gedei/site/bo-agri/historique/annee-2014/semaine-26